google/wiki40b huggingface dataset:
Angličtina

 Slovná zásoba

Slovná zásoba angličtiny obsahuje veľký podiel slov cudzieho pôvodu, a to prevažne z románskych jazykov. Francúzština mala na angličtinu zásadný vplyv, nakoľko bola 300 rokov úradným jazykom Anglicka (11 až 14 storočie). Preto bolo z tohto jazyku do angličtiny prevzatých mnoho slov, napr. language - langue (jazyk), grand - grande (veľký), parrot - perroquet (papagáj). Slová germánskeho pôvodu (resp. anglosaské alebo odvodené zo škandinávskych jazykov) vrátane všetkých zámen a spojok bývajú kratšie než latinské slová a sú bežnejšie v každodennej reči. Dlhšie slová latinského pôvodu sú často považované za elegantnejšie a sú preferované v písomnom prejave.
Bohatstvo jazyka spočíva v množstve rôznych variantov rozdielnych významov a odtieňov umožňujúcich komplexne a presne vyjadriť popisované myšlienky. Angličtina je typická aj svojou prispôsobivosťou. Do bežného použitia ľahko prijíma technické termíny, často dokonca celé nové frázy. Na formovanie anglickej slovnej zásoby má zásadný vplyv stúpajúci počet anglicky hovoriacich ľudí po celom svete. Rôzne odtiene je možné pozorovať nielen medzi rodenými anglicky hovoriacimi z rôznych krajín (USA, Veľká Británia, Austrália, a pod.), ale aj medzi študentmi angličtiny, ktorý tento jazyk plynule používajú pracovne či na úradoch. Angličtina je oficiálnym jazykom v mnohých ľudnatých štátoch (India, Pakistan, Filipíny, až 24 afrických štátov, a pod.).
Vďaka rýchlemu technologickému pokroku sme do slovenčiny prevzali množstvo anglických slov. Niektoré sme udomácnili (víkend-weekend, hokej-hockey, džús-juice, míting-meeting, a pod.) a niektoré používame v originálnej podobe (online, cool, song, okay, notebook, a pod.). Navyše početná slovná zásoba európskych jazykov pochádza ešte z dávnych čias, kedy ako do slovenčiny, tak do angličtiny prenikali výrazy z latinčiny a gréčtiny (situácia-situation, administrátor-administrator, geografia-geography, cirkulácia-circulation, subjekt-subject, stabilný-stable, tradícia-tradition, a pod.).

 Počet slov

Angličtina má bohatú slovnú zásobu a schopnosť prijímať nové slová. Keďže však na rozdiel od ostatných veľkých jazykov neexistuje žiadny regulačný úrad, ktoré by nové slová "prijímal", je veľmi problematické určiť ich počet. Novotvary vznikajú predovšetkým v medicíne, vede a technológiách, ale aj v ďalších oblastiach.
Druhá editácia Oxford English Dictionary zahŕňa 600 000 slov, ale editori Merriam Webster 's Third New International Dictionary, Unabridged predpokladajú, že celkový počet je oveľa vyšší. Global Language Monitor po skombinovaní oxfordského slovníka a ďalších slovníkových zdrojov odhadol, že angličtina v súčasnosti obsahuje približne 990 000 slov.
Sermentizon

Poloha

Obec má rozlohu 18,41 km². Najvyšší bod je položený 535 m n. m. a najnižší bod 314 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Človek gruzínsky

Človek gruzínsky (lat. Homo georgicus, Homo erectus georgicus, (?) Homo ergaster georgicus) je navrhovaný druh človeka (Homo), ktorý zahŕňa (skoro u všetkých autorov iba) nálezy z gruzínskej lokality Dmanisi (juhozápadne od Tbilisi).

Datovanie

Všetky spomínané nálezy jedincov z Dmanisi majú datovanie okolo 1,77 mil. BP (Wood 2011) alebo 1,8-1,75 (Thurzo 2010). V roku 2011 bolo oznámené, že nástroje z lokality sú staré 1,85 až 1,77 mil. BP.

Význam

Ak sa nálezy z Dmanisi zaradia pod Homo ergaster či Homo erectus, tak patria medzi najstaršie (ak nie rovno najstaršie) mimoafrické nálezy týchto druhov. 
Z iného pohľadu nálezy z Dmanisi môžu svedčiť o tom, že sa človek, tam kde žili, vyvinul z druhu Homo habilis, ktorý už opustil Afriku (Afriku teda neopustil ako prvý druh Homo ergaster/erectus, ako sa obyčajne tvrdí, ale už Homo habilis).
Španielski veci najnovšie predpokladajú, že sa človek gruzínsky časom rozšíril do Európy a tam sa z neho vyvinul druh Homo antecessor.
Studený potok (prítok Oravy)

Prameň

Studený potok pramení v Západných Tatrách, kde vyteká z Roháčskych plies v nadmorskej výške približne 1 657 m n. m.

Smer toku

Na hornom toku tečie najprv na východojuhovýchod, po opustení posledného z Roháčskych plies sa stáča sprvu na sever, za Ťatliakovym jazerom pokračuje na severozápad až severoseverozápad. Po pribratí prítoku z Teplého žľabu tečie ďalej západným smerom až k obci Zuberec, kde sa najprv stáča na severozápad a medzi sútokom s Bôrovou vodou a sútokom s Blatnou tečie na sever. Odtiaľ pokračuje severozápadným, následne západným smerom, pričom vytvára veľký oblúk ohnutý na juh a na dolnom toku napokon tečie k ústiu severoseverozápadným smerom.

Ústie

Studený potok ústi do Oravy pri obci Podbiel v nadmorskej výške približne 550 m n. m. V mieste sútoku vytvára rieka Orava výrazný meander, ktorý vznikol zatlačením jej toku až na úpätie Lučivného vrchu (840,7 m n. m.) mohutnými nánosmi Studeného potoka.
Salernes (obec)

Poloha

Obec má rozlohu 39,3 km². Najvyšší bod je položený 484 m n. m. a najnižší bod 177 m n. m.

Obyvateľstvo

Počet obyvateľov obce je 3 723 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aussac

Poloha

Aussac má rozlohu 6,06 km². Najvyšší bod je položený 233 m n. m. a najnižší bod 165 m n. m.

Obyvateľstvo

Aussac má 273 obyvateľov (2009).
Graf vývoja obyvateľstva:
Zdroje: INSEE
Fontaine-Uterte

Poloha

Obec má rozlohu 5,77 km². Najvyšší bod je položený 144 m n. m. a najnižší bod 98 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Carmina Burana

Carmina Burana je súbor stredovekých pijáckych, ľúbostných a iných básní a piesní, pochádzajúci z 11. - 13. storočia, spísaný okolo roku 1230. Básne známe z rukopisu nájdeného v benediktínskom kláštore v Benediktbeuern, v dedinke na úpätí bavorských Álp. Rukopis je v súčasnosti uložený v Štátnej bavorskej knižnici.

Názov

Latinský názov Carmina Burana vytvoril Johann Andreas Schmeller, nemecký lingvista v roku 1847. Odkazuje na hornonemecké Bur (pripomínajúce nemecký názov Bavorska: Bayern). Carmina Burana teda znamená „piesne z Bavorska“.

Jazyky

Najväčší počet z asi dvesto básní je napísaný v stredovekej latinčine, ďalšie sú v tzv. hornej nemčine, či dialektoch francúzštiny. Zaujímavé je, že niektoré z nich sú v tzv. makarónčine, čo je kombinácia niekoľkých jazykov v jednom texte (tu latinčina a horná nemčina alebo francúzština).
Básne nie sú napísané v klasických latinských metroch hexametra či pentametra, väčšinou je použitý nepravidelný rytmus, ale verše sa zvyčajne rýmujú striedavým rýmom.

Zhudobnenie textu

Text bol veľakrát zhudobnený, najznámejšie zhudobnenie je bezpochyby z roku 1924, keď Carl Orff zhudobnil 24 básní.
Torcheville

Poloha

Obec má rozlohu 6,14 km². Najvyšší bod je položený 261 m n. m. a najnižší bod 223 m n. m.

Obyvateľstvo

Počet obyvateľov obce je 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gusli

Forma

V princípe sa podľa stavby nástroja rozlišujú dve skupiny – krídlové (rus. крыловидные гусли – krilovidnyje gusli) a prilbicové (rus. шлемовидные гусли – šlemovidnyje gusli). Gusli mávajú od 5 do 25 strún naladených podľa stupňov diatonickej stupnice v mixolydickom durovom moduse, pričom dolné alebo horné krajné struny sa môžu používať ako bourdonové (sústavne znejúce počas hry). Existuje približne 12 rôznych spôsobov naladenia guslí.
Krídlové gusli mávajú rôznu podobu, ale spoločným znakom sú struny natiahnuté vejárovito pozdĺž tela nástroja. Strún je od 5 do 17. Pri hre na krídlových gusliach sa spravidla hrá melódia naraz na všetkých strunách a nežiaduce tóny sa tíšia prstami ľavej ruky. Zvláštnym typom krídlových guslí sú gusli s hracím okom, tzv. „novgorodské“, majú zo zadnej strany otvor („okno“, podobne ako u škandinávskych lýr) pre ruku hudobníka. Na struny sa brnká prstami ľavej ruky, rovnako, ako pri krídlových gusliach. Nástroj sa pri hre drží vertikálne, pričom dolný koniec je opretý o koleno alebo o pás hudobníka.
Prilbicové gusli majú podobu prilbice, či „polelipsy“ a od 10 do 25 strún. Gusli sa opierajú o nohy a brucho, pričom sú položené na nohy buď kolmo s miernym náklonom k telu hudobníka alebo horizontálne. Aj spôsob hry je odlišný: struny sa zachytávajú prstami oboch rúk – ľavou sa hrajú basy, pravou melódia.
V 18. storočí sa začali konštruovať aj modernejšie podoby guslí vo forme stolčekov.
Prehľad úspechov slovenskej cyklistiky

Prehľad úspechov slovenskej cyklistiky sumarizuje prehľad medailí slovenských cyklistov na vrcholných svetových a európskych podujatiach v ére samostatnosti, ako aj v reprezentácii Česko-Slovenska.
Falaise (Calvados)

Poloha

Obec má rozlohu 11,84 km². Najvyšší bod je položený 188 m n. m. a najnižší bod 89 m n. m.

Obyvateľstvo

Počet obyvateľov obce je 8333 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE

Dejiny

Okolie obce bolo miestom ťažkých obkľučovacích bojov počas operácie Cobra cez druhú svetovú vojnu v lete 1944. Bolo tu zajatých asi 40 000 až 50 000 nemeckých vojakov, ďalších 10 000–15 000 padlo.
Vodíková väzba

Vodíková väzba alebo vodíkový mostík je druh slabej interakcie medzi molekulami. Je silnejšia ako väčšina ostatných medzimolekulových síl, ale je podstatne slabšia ako iónová väzba alebo kovalentná väzba.

Vznik vodíkovej väzby

Pretože atóm vodíka má iba jeden elektrón, dochádza pri vytvorení väzby k elektronegatívnemu prvku k značnému odhaleniu atómového jadra. Vzniknutý parciálny kladný náboj na atóme vodíka viaže neväzbové eletrónové páry okolitých molekúl (v prípade intramolekulových väzieb ide o elektrónové páry rovnakej molekuly).
Vznik vodíkovej väzby je možný iba u veľmi elektronegatívnych prvkov, ako je napríklad fluór, kyslík a dusík. Jedine tieto tri prvky sú schopné v dostatočnej miere odčerpať elektrónovú hustotu od atómu vodíka.

Energia vodíkovej väzby

Najslabšie vodíkové väzby majú energiu 1 - 2 kJ.mol⁻¹, najsilnejšie dosahujú energiu okolo 40 kJ.mol⁻¹ (u aniónov HF₂⁻). Diaľka vodíkovej väzby závisí na energii väzby, teplote a tlaku. Typická diaľka vodíkovej väzby vo vode je 1,97 Å.

Zmeny fyzikálnych vlastností látok v dôsledku vodíkovej väzby

Vodíková väzba spôsobuje zväčšenie medzimolekulových príťažlivých síl, čo silne ovplyvňuje fyzikálno - chemické vlastnosti systému (teplota varu a teplota topenia, hustotu, viskozitu, atď.). Vďaka vodíkovej väzbe má voda teplotu varu 100 °C, zatiaľ čo sulfán (ktorý vodíkové väzby nevytvára) vrie pri teplote -60 °C.
Slovenské národné vodnopólové družstvo žien

Vrcholné podujatia

Na olympijské hry sa slovenskému družstvu nepodarilo kvalifikovať ani raz, rovnako ani na Majstrovstvá sveta. V roku 2007 si piatym miestom na ME B kategórie 2007 vybojovalo postup na európsku kvalifikáciu na LOH 2008, ktorá sa mala konať v ruskom meste Kiriši. Družstvo však z finančných dôvodov na tento kvalifikačný turnaj necestovalo.
Na hlavnom podujatí majstrovstiev Európy sa predstavilo iba raz, v roku 1993. Podujatie organizoval britský Leeds a družstvo na ňom odohralo 5 stretnutí v základnej skupine. Postupne vysoko prehralo s Holandskom, Španielskom, Talianskom, Nemeckom, Gréckom a v poslednom zápase o konečné 11. miesto podľahlo aj Česku. Viackrát sa na hlavnom turnaji ME nepredstavilo, dokonca sa nekvalifikovalo ani na hlavnú kvalifikáciu. 
Trikrát sa ale zúčastnilo B turnaja ME. Najlepšie zahralo v poslednom turnaji v Manchestri v roku 2009, kde skončilo na 4. mieste. Po postupe zo základnej skupiny zvíťazilo vo štvrťfinále nad Chorvátskom. Ale v semifinále a následnom zápase o 3. miesto nestačilo na domáce Spojené kráľovstvo, resp. Ukrajinu. Po zmene kvalifikačného systému sa prihlásilo do kvalifikácie na ME 2012. Pod vedením trénerky Cinzie Ragusovej v nej však vysoko prehralo vo všetkých šiestich zápasoch a obsadilo poslednú priečku v kvalifikačnej skupine. Do kvalifikácie o 2 roky sa družstvo neprihlásilo. V kvalifikácii o postup na ME 2018 pod trénerom Marekom Gálisom najprv vyhralo 1. kvalifikačné kolo, aby nakoniec neuspelo v dvojzápasovom play-off s Tureckom.
Venanson

Poloha

Obec má rozlohu 17,98 km². Najvyšší bod je položený 2 089 m n. m. a najnižší bod 760 m n. m.

Obyvateľstvo

Počet obyvateľov obce je 154 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marzy

Poloha

Obec má rozlohu 24,41 km². Najvyšší bod je položený 240 m n. m. a najnižší bod 162 m n. m.

Obyvateľstvo

Počet obyvateľov obce je 3 531 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
International Association for the Exchange of Students for Technical Experience

International Association for the Exchange of Students for Technical Experience, skratka IAESTE, je medzinárodná študentská nezisková organizácia, ktorej hlavným cieľom je poskytovať študentom a čerstvým absolventom vysokých škol zahraničnú prax v technických odboroch.
V súčasnosti pôsobí v 85 krajinách sveta a jej centrum sa nachádza v Luxemburgu. Súčasnou generálnou sekretárkou je Pauline Fergusonová zo Severného Írska.
Kanoistika

Kanoistika je všeobecný názov pre vodný šport, ktorého názov je odvodený zo slova Canoe. Využíva dva základné typy plavidla – kajak a kanoe. Plavidlo sa dostáva do pohybu pomocou pádla. V kajaku sa používa pádlo s listami na oboch stranách, v kanoe len na jednej.

Rozdelenie

Rýchlostná kanoistika – preteká sa spravidla na stojatej vode alebo mierne tečúcej. Trať dlhá 200 m, 500 m, 1 000 m je po stranách ohraničená bójkami. Dlhšie trate 2 km, 6 km, 10 km a maratón (36 až 42 km) sú vyznačené podľa profilu trate na jeden alebo viac okruhov. Špecifikom maratónu v kanoistike je prenáška. Tu pretekári musia vo vyznačenej časti trati bežať s pádlom a loďou v ruke. Plavidlá sú upravené pre jedného, dvoch alebo štyroch pretekárov. Pretekanie v kanoe je primárne mužský šport a olympijské hry nemajú kanoistické disciplíny pre ženy.
Vodný slalom a zjazd – preteká sa na prírodne tečúcej rieke, alebo na umelom kanáli s rôzne voliteľnými stupňami obťažnosti. Pri vodnom slalome je trať vyznačená zelenými a červenými bránkami a jej prejdenie trvá priemerne 1 – 3 minúty, záleží od obťažnosti. Jazdec musí cez zelenú bránku prejsť v smere jazdy a cez červenú bránku proti smeru jazdy. Dotknutie sa bránky pri prejazde ňou sa podľa nových pravidiel trestá 2 sekundami, vynechanie bránky 50 sekundami. Plavidlá sú upravené pre jedného alebo dvoch pretekárov. Pri vodnom zjazde bránky nie sú. Prejdenie trate trvá priemerne 15 – 20 minút a preteká sa na iných druhoch lodí ako pri vodnom slalome.
Seriál

Seriál je literárne dielo (literárny seriál), filmové dielo (filmový seriál), televízne dielo (televízny seriál), rozhlasové dielo (rozhlasový seriál), výtvarné dielo, hra alebo novinový (novinový seriál) či internetový materiál, ktoré/-á/-ý sa skladá sa z viacerých dielov (spravidla spojených rovnakými hlavnými postavami) a/alebo vychádza na pokračovanie.

Televízny seriál

Jedno pokračovanie (vysielaná jednotka) sa volá časť alebo diel. Dlhšie seriály sa niekedy delia aj na série, teda skupiny častí vyrobené v jednom roku. Používajú sa aj nespisovné označenia epizóda pre diel a sezóna pre sériu, ktoré vznikli doslovným prekladom z anglického jazyka.
Dej sa počas seriálu vyvíja, pribúdajú či ubúdajú vedľajšie postavy a v menšej miere aj hlavné postavy. V záujme sledovanosti je finále (posledná časť série) veľmi napínavé a rozuzlenie udalostí sa často nachádza na začiatku novej série. Ďalší typický znak je postupné zdokonalovanie opisu postáv a vzťahov medzi nimi.
Televízny seriál má najčastejšie 20 – 25 minút alebo 40 – 45 minút, podľa určenia. 20 – 25 minút dosahujú krátke komediálne seriály, často označované ako sitkom (situačná komédia). Príkladom sú napríklad populárne seriály Priatelia alebo Simpsonovci. Dlhšie diely majú seriály s pokračujúcim dielom, ako napríklad Hviezdna brána alebo Alias.
Fabrizio Donato

Turín 2009

Na halových majstrovstvách Európy 2009 v Turíne vyhral trojskok výkonom 17,59 m. Týmto výsledkom dosiahol najvýznamnejší úspech kariéry, hoci má už 32 rokov.
Passais

Poloha

Obec má rozlohu 16,68 km². Najvyšší bod je položený 207 m n. m. a najnižší bod 143 m n. m.

Obyvateľstvo

Počet obyvateľov obce je 809 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Village-Neuf

Poloha

Obec má rozlohu 6,83 km². Najvyšší bod je položený 250 m n. m. a najnižší bod 232 m n. m.

Obyvateľstvo

Počet obyvateľov obce je 3 649 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Henneveux

Poloha

Obec má rozlohu 5,49 km². Najvyšší bod je položený 126 m n. m. a najnižší bod 49 m n. m.

Obyvateľstvo

Počet obyvateľov obce je 304 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
TV Fooor

Ukončenie vysielania

Televízia ukončila svoje vysielanie o  polnoci 31. decembra 2013 poslednou komédiou Niekto to rád blond. Filmy, ktoré sa na Fooor vysielali, sa presunuli hlavne na stanicu Dajto. Tesne pred polnocou divákom oznámila svoj koniec a snažila sa ich presmerovať na stanicu Dajto.
Padiès

Polohopis

Padiès má rozlohu 14,69 km². Najvyšší bod je položený 552 m n. m. a najnižší bod 340 m n. m.

Obyvateľstvo

Padiès má 194 obyvateľov (2009).
Graf vývoja obyvateľstva:
Zdroje: INSEE
Projekt MKULTRA

Projekt MKULTRA alebo MK-ULTRA je kódovaný názov projektu CIA, ktorého cieľom bolo získať možnosť riadiť ľudské myslenie pomocou drog (LSD) a izolácie na občanoch USA a Kanady pod zámienkou liečenia psychických chorôb. Začal sa v roku 1950 a trval 10 rokov.
Zverejnené dôkazy naznačujú, že projekt MK-Ultra zahŕňal použitie viacerých metód na manipulovanie duševného stavu a zmenu funkcií mozgu pacientov. Okrem drog to bola hypnóza, zmyslová deprivácia, podávanie chemických látok, sexuálne zneužívanie a rôzne formy mučenia.
Marcellois

Poloha

Obec má rozlohu 3,66 km². Najvyšší bod je položený 552 m n. m. a najnižší bod 380 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vestric-et-Candiac

Poloha

Obec má rozlohu 10,92 km². Najvyšší bod je položený 83 m n. m. a najnižší bod 12 m n. m.

Obyvateľstvo

Počet obyvateľov obce je 1 353 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rise of Nations

Gameplay

Hra obsahuje 18 hrateľných národov a 8 rôznych historických období. Za každý národ sa dá hrať vo všetkých historických obdobiach, bez ohľadu na to, či v danej dobe reálne existoval alebo nie. Víťazstvo môže hráč dosiahnuť niekoľkými spôsobmi, v závislosti od nastavenia hry.

Budovy

Každý hráč začína s jedným mestom. Mesto sa nedá zničiť, ale iba dobyť. Väčšina budov tvoriacich infraštruktúru musí byť postavená blízka nejakého mesta a u každého mesta ich môže byť len obmedzený počet. Vojenské budovy môže hráč stavať kdekoľvek na svojom území.

Divy sveta

Divy sveta tvoria zvláštnu kategóriu budov. Sú náročnejšie na suroviny a ich výstavba trvá dlhšie. Každý div sveta môže byť postavený len raz za hru. Hráč, ktorý div sveta postaví, získava rôzne bonusy, ako napríklad zvýšenie populačného limitu alebo zrýchlenie ťažby niektorých surovín.

Jednotky

V hre sa nachádza viac než 200 druhov jednotiek. Každý národ má najmenej tri unikátne jednotky, ktoré sú u každého národa prístupné v určitom historickom období. Napríklad Rusi majú tanky T-80, Briti] bombardéry Avro Lancaster a Nemci tanky Tiger II a Leopard 2.
Sainte-Colombe (Rhône)

Poloha

Obec má rozlohu 1,6 km². Najvyšší bod je položený 308 m n. m. a najnižší bod 150 m n. m.

Obyvateľstvo

Počet obyvateľov obce je 1 917 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Introspekcia

Introspekcia (lat. intro = dovnútra, lat. spectio) je sebapozorovanie, skúmanie vlastného duševného života, vnútorných zážitkov, procesov a stavov prebiehajúcich vo vedomí.
Introspekcii je dostupné iba to, čo si subjekt sám uvedomuje. Oblasť aplikácií introspektívnej metódy siaha/la aj za hranice sféry vlastného predmetu psychológie, uplatňovala sa napr. v ekonomickej analýze rakúskej ekonomickej školy.
Šerák

Poloha

Šerák sa nachádza v Hrubom Jeseníku, v geomorfologickom podcelku Keprnická hornatina, na historickej hranici Moravy a Českého Sliezska. Turisticky atraktívne miesto sprístupňuje lanovka z Ramzovského sedla a Chata Jiřího na vrchole. Vrch je súčasťou CHKO Jeseníky a NPR Šerák-Keprník. Vrcholom prechádza hlavné európske rozvodie medzi Baltským a Čiernym morom.
Rázsochy s vrcholom Šeráka tvoria severné zakončenie hlavného jesenického hrebeňa. Na západe klesajú svahy cez Mračnou horu do Ramzovského sedla, ktoré oddeľuje Hrubý Jeseník od Rychlebských hôr. Na juhu pokračuje hlavný hrebeň Keprníkom k Červenohorskému sedlu.
Villemolaque

Poloha

Obec má rozlohu 6 km². Najvyšší bod je položený 121 m n. m. a najnižší bod 57 m n. m.

Obyvateľstvo

Počet obyvateľov obce je 1 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aisón (mytológia)

Aisón (starogr. Αἴσων – Aisón, lat. Aeson) je v gréckej mytológii syn kráľa Kréthea a jeho manželky Tyry, kráľ v tesálskom Iólku.
Po smrti Kréthea vláda nad Iólkom prešla do rúk jeho syna Aisóna, ale onedlho ho pripravil o vládu jeho nevlastný brat Pelias, syn boha morí Poseidóna. Aby Aisón neprišiel o svojho syna, odniesol ho tajne hneď po narodení do hôr múdremu kentaurovi Cheirónovi, ktorý mu dal meno Iasón a vychoval ho starostlivo ako kráľovského syna. Keď sa Iasón po dvadsiatich rokoch vrátil späť do Iólku a vyzval Pelia, aby mu odovzdal vládu, Pelias mu ju prisľúbil pod podmienkou, že vykoná hrdinský čin, aby dokázal, že si kráľovský trón zaslúži. Iasón súhlasil a tak dostal úlohu priniesť z ďalekej Kolchidy zlaté rúno z barana, ktorý kedysi niesol na svojom chrbte malého Frixa a jeho sestričku Hellé, deti orchomenského kráľa Athamanta.
Iasón, Pelias aj kolchidský kráľ Aiétes zlaté rúno túžili vlastniť, bolo totiž uznávaným symbolom moci, ktorú svojmu vlastníkovi zaručovalo. Jeho súčasný vlastník Aiétes si ho zaslúžil za vľúdne prijatie Frixa a rúno mu strážil nebezpečný drak. Všeobecne sa malo za to, že z výpravy za zlatým rúnom sa nikto nemôže vrátiť úspešne.
Iason to však dokázal, jeho hrdinstvo líči rozsiahla báj o Argonautoch a Médeii. Po dlhej strastiplnej ceste, mnohých útrapách a príhodách sa výprava vrátila späť do Iólku a Iasón chcel výmenou za zlaté rúno späť vládu, ktorá mu ako právoplatnému dedičovi trónu patrila. Pelias mu však aj napriek tomu moc odmietol vydať.
Aisón bol v tej dobe už veľmi starý a chcel sa dožiť dňa, kedy na trón zasadne jeho syn. Médeia, s ktorou sa cestou domov Iasón oženil, ho však svojimi mocnými kúzlami omladila tak, že mu vypustila všetku krv a do žíl mu naliala odvar z kúzelných bylín. Keď dcéry Pelia požiadali, aby omladila aj ich otca, Médeia súhlasila, ale z pomsty za to ako sa k nim zachoval mu už krv nenahradila a Pelias umrel.
Ďalšia pomsta nenechala na seba dlho čakať, Peliov syn Akastos Iasóna a Médeiu z Iólku vyhnal. Útočisko následne našli u korintského kráľa Kreonta, kde žili niekoľko rokov šťastne a Médeii sa narodili synovia Feres a Mermeros. Iasón však nebol úplne šťastný a zatúžil po moci a preto obrátil svoju pozornosť ku Kreontovej dcére Glauke, ktorej sa tiež páčil a kráľ Kreón ho bol ochotný prijať za svojho zaťa a odovzdať mu vládu. Iasón Médeii svoj úmysel odôvodnil tak, že myslí na zabezpečenie svojich synov. Ale Médeia to nebola ochotná strpieť a jej veľká láska k nemu sa zmenila na veľkú nenávisť. Jej následná pomsta bola strašná, najprv otrávila Glauku, potom aj Kreonta a manžela Iasóna potrestala vraždou ich vlastných detí Mermera a Fereta. Médeia potom zmizla niekde na východe a nešťastný Iasón, ktorý sa stal vyhnancom, po rokoch blúdenia našiel náhodne svoju spráchnivenú loď Argó na ktorej sa kedysi plavil do Kolchidy a keď si ľahol do jej tieňa, aby si oddýchol, počas spánku spadla na neho korma, ktorá ho pochovala.
Daranbúdú

Daranbúdú (maldiv. ދަރަނބޫދޫ‎) je jeden z obývaných ostrovov na atole Fáfu na Maldivách. Počet obyvateľov je 385 (jún 2006), dĺžka ostrova 1 300 m, šírka 400 m. Vzdialenosť od hlavného mesta Male je 138,11 km.
Ostrov leží na západnom okraji atolu Fáva. Kód ostrova je L-5.